**Ա Մ Փ Ո Փ Ա Թ Ե Ր Թ**

«**ԱՆՇԱՐԺ ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ**»**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1.ՀՀ ֆինանսների նախարարություն | 30.06.2022թ. |
| N 01/8-2/11978-2022 |
| ՀՀ ֆինանսների նախարարությունը քննարկել է Ձեր 21.06.2022թ. N ԳՍ//15402-2022 գրությամբ ներկայացված «Անշարժ գույք հետ վերցնելու և ամրացնելու մասին» ՀՀ կառավարության որոշման նախագիծը և հայտնում է, որ առաջարկություններ չունի: | Ընդունվել է ի գիտություն |
| 2. ՀՀ կադաստրի կոմիտե | 24.06.2022թ. |
| N ՍԹ/6460-2022 |
| Ի պատասխան ՀՀ տարածքային կառավարման և ենթակառուցվածքների նախարարության 2022 թվականի հունիսի 16-ի N ԳՍ//15507-2022 գրության՝ «Անշարժ գույք հետ վերցնելու և ամրացնելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.  Նախագծի 2-րդ կետով նախատեսված անշարժ գույքի (քաղաք Երևան, Բուզանդի 1/3 շենք) մասով անշարժ գույքի շուկայական արժեքին մոտարկված կադաստրային արժեքը, ինչպես նաև հաշվեկշռային արժեքը հնարավոր է տրամադրել ամբողջ միավորի (Կադաստրի կոմիտեին ամրացված) շենքի և դրանով ծանրաբեռնված հողամասի նկատմամբ: Բացի այդ՝ Նախագծում բացակայում են անշարժ գույքի անհատական հատկանիշ հանդիսացող ընդհանուր մակերեսը, շինությամբ զբաղեցված հողամասի տվյալները, ինչպես նաև Կադաստրի կոմիտեին ամրացվող անշարժ գույքի մակերեսը:  Վերոգրյալի հիման վրա առաջարկում ենք Նախագծի 2-րդ կետը շարադրել հետևյալ խմբագրությամբ՝ «2. Հայաստանի Հանրապետության սեփականություն հանդիսացող, քաղաք Երևան, Բուզանդի 1/3 հասցեում գտնվող, 1,697.8 քմ մակերեսով վարչական շենքից և դրա զբաղեցրած, օգտագործման ու սպասարկման համար հատկացված 1698/2938 բաժնեմասով ընդհանուր բաժնային սեփականություն հանդիսացող 0.11046 հա հողամասից (նշված անշարժ գույքի շուկայական արժեքին մոտարկված կադաստրային արժեքը 804,321,922 ՀՀ դրամ է, որի կազմում հողամասը ընդգրկված է 136,936,800 ՀՀ դրամ, իսկ վարչական շենքը՝ 667,385,122 ՀՀ դրամ կադաստրային արժեքներով (այսուհետ` անշարժ գույք 2)) 1,201.7 քառ. մետր մակերեսով տարածքը և դրա զբաղեցրած 12017/29380 բաժնեմասով ընդհանուր բաժնային սեփականություն հանդիսացող 0.11046 հա հողամասը հետ վերցնել Հայաստանի Հանրապետության կադաստրի կոմիտեից և ամրացնել Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեին՝ 496.1 քմ մակերեսով տարածքը և դրա զբաղեցրած 4961/29380 բաժնեմասով ընդհանուր բաժնային սեփականություն հանդիսացող 0.11046 հա հողամասը թողնելով ամրացված Հայաստանի Հանրապետության կադաստրի կոմիտեին:»։ | Ընդունվել է ի գիտություն:  Նախագծի 2-րդ կետում նշված տարածքի շուկայականին մոտարկված կադաստրային արժեքը ներառվել է Նախագծում, իսկ հողամասի մակերեսը նշելու անհրաժեշտությունը բացակայում է, քանի որ հողամաս չի ամրացվում: |